158. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 63231/1444/Μ13/1-86 της 30 Ιουν./13 Ιουλ. 1978 (ΦΕΚ Β΄ 616) Περί του τρόπου αναπροσαρμογής των συντάξεων κατόπιν του νέου μισθολογίου, κοινοποιήσεως των αντιγράφων των σχετικών πράξεων και του τρόπου πληρωμής των αναπροσαρμοζομένων συντάξεων. ΄Εχοντας υπόψη: 1.Τις διατάξεις των Νόμ. 754/1978 «περί ρυθμίσεως των αποδοχών των δημοσίων υπαλλήλων κ.λ.π» και 755/78 «περί ρυθμίσεως των αποδοχών των λειτουργών της τακτικής και διοικητικής δικαιοσύνης κλπ.». 2.Τις διατάξεις του Νόμ. 787/1978 «περί αυξήσεως των συντάξεων του Δημοσίου των μη καθοριζομένων, επί τη βάσει μισθού ενεργείας κλπ.» και ειδικότερα τη διάταξη της παρ. 6 του άρθρ. 4 αυτού. 3.Την ανάγκη αποφυγής αυξημένου φόρτου εργασίας στην αρμοδία υπηρεσία που θα ασχοληθεί με την αναπροσαρμογή των συντάξεων, καθώς και την επιθυμία αποφυγής της ταλαιπωρίας χιλιάδων συνταξιούχων, αποφασίζουμε: 1.Η αναπροσαρμογή των συντάξεων του Δημοσίου, κατόπιν των Νόμ. 754/78, 755/78 και Νόμ. 787/78 (άρθρ. 1 παρ. 4 και άρθρ. 4 και 5), θα γίνει με πράξη της Υπηρεσίας Συντάξεων του Γενικού Λογιστηρίου του Κράτους που θα εκδοθεί χωρίς αίτηση των ενδιαφερομένων. 2.Οι πράξεις αναπροσαρμογής θα συντάσσονται σε ειδικό έντυπο και θα λαμβάνουν χωριστή αρίθμηση για κάθε μία από τις τρεις Διευθύνσεις Κανονισμού Συντάξεων, με αντίστοιχο πρόθεμα τα ψηφία 09, 10 και 11 και αρίθμηση κατά τη φυσική σειρά από 000001. 3.Οι ανωτέρω πράξεις θα περιέχουν: α)Τον αριθμό μητρώου, το ονοματεπώνυμο και την ιδιότητα του συν/χου. β)Αιτιολογικό που θα περιλαμβάνει μόνο τα κρίσιμα συνταξιοδοτικά στοιχεία, όπως έχουν διαμορφωθεί μέχρι τώρα, καθώς και τον υπολογισμό της νέας συντάξεως από 1 Ιαν. 1978 και από 1 Ιαν. 1979. γ)Διατακτικό που θα περιέχει το πληρωτέο ποσό της συντάξεως από τις ανωτέρω χρονολογίες. 4.Οι κατά τ’ ανωτέρω πράξεις θα υπογράφονται από τον αρμόδιο Διευθυντή του Κανονισμού και θα προωθούνται αμέσως για εκτέλεση, αφού υπογραφούν από το Διευθυντή της αρμοδίας Διευθύνσεως Ελέγχου και Εντολής Πληρωμής των συντάξεων, χωρίς την έκδοση φύλλου μεταβολής. (Αντί για τη σελ. 90,651) Σελ. 90,651(α) Τεύχος 740-Σελ. 3 Πολιτικές και Στρατιωτικές Συντάξεις 29.Β.α.157-158 5.Σε ειδικές περιπτώσεις όπως λ.χ. χωρισμού συντάξεως, αναστολής καταβολής, μεριδίου συντάξεως, μεσολαβήσεως θανάτου του δικαιούχου κλπ. οι οποίες λόγω της ιδιομορφίας τους θα συντάσσονται σε ειδικά έντυπα, θα καταρτίζεται φύλλο μεταβολής. 6.Κεκυρωμένα αντίγραφα των πράξεων αναπροσαρμογής των συνταξιούχων του Δημοσίου που θα εκδίδονται, σύμφωνα με τα ανωτέρω, οίκοθεν από την Υπηρεσία Συντάξεων του Γενικού Λογιστηρίου του Κράτους, θα αποστέλλονται στους συνταξιούχους ταχυδρομικώς, εις τριπλούν, χωρίς αίτηση εκ μέρους των ενδιαφερομένων. Οι διατάξεις του άρθρ. 7 του Β.Δ. 892/68, δεν έχουν εφαρμογή εν προκειμένω. Από τα αντίγραφα αυτά το ένα επέχει θέση επισήμου κοινοποιήσεως της πράξεως αναπροσαρμογής που εκδόθηκε, τα δε άλλα δύο προορίζονται να χρησιμοποιηθούν, εφόσον συντρέχει περίπτωση, στα Ταμεία Επικουρικής Ασφαλίσεως, αφού προηγουμένως γίνει η νόμιμη χαρτοσήμανση από τον ενδιαφερόμενο. Αντίγραφα που δεν έχουν χαρτοσημανθεί δεν γίνονται δεκτά από τα εν λόγω Ταμεία, ούτε από άλλη δημόσια υπηρεσία και είναι ανίσχυρα και για κάθε άλλη νόμιμη χρήση. Αυτό επισημαίνεται με ειδική σφραγίδα πάνω στα αντίγραφα. Στο απόκομμα της επιταγής της συντάξεως, στην οποία θα περιέχεται και η αναδρομική διαφορά από την αναπροσαρμογή της συντάξεως, περιέχεται ειδική μνεία για την αποστολή ταχυδρομικώς των ανωτέρω αντιγράφων. Η οπισθογράφηση της επιταγής αυτής επέχει θέση δηλώσεως ότι ο συνταξιούχος έλαβε γνώση για την έκδοση και αποστολή της πράξεως αναπροσαρμογής. 7.Η Προθεσμία για την άσκηση ενστάσεως ενώπιον της Επιτροπής Ελέγχου Πράξεων Κανονισμού Συντάξεως ή εφέσεως ενώπιον του οικείου Τμήματος του Ελεγκτ. Συνεδρίου κατά των πράξεων αναπροσαρμογής, για τις οποίες γίνεται λόγος στην απόφαση αυτή, λήγει στις 31 Δεκ. 1980. Η προθεσμία για την άσκηση εφέσεως κατά των αποφάσεων της Επιτροπής Ελέγχου Πράξεων Κανονισμού Συντάξεων, που εκδίδονται ύστερα από ένσταση κατά των πράξεων αναπροσαρμογής, λήγει ένα χρόνο μετά την κοινοποίηση αυτών στους ενδιαφερομένους. 8.Προκειμένου περί αναπροσαρμογής των συντάξεων των λογοτεχνών και καλλιτεχνών, δε θα εκδίδεται πράξη αλλά φύλλο μεταβολής. Σελ. 90,652(α) Τεύχος 740-Σελ. 4 9.Το ποσόν της συντάξεως, επιδόματος ή βοηθήματος των παρ. 1, 2 και 3 του άρθρ. 1 του Νόμ. 787/78, που ανήκει στους συνταξιούχους κατά την κλιμάκωση που αναφέρεται στις διατάξεις αυτές, εφόσον η σύνταξη ή το βοήθημα ή το επίδομα είχαν αναγνωρισθεί προ της τυπικής ισχύος του ανωτέρω νόμου, θα υπολογίζεται από τη Μηχανογραφική Υπηρεσία, ύστερα από οδηγίες της Υπηρεσίας Συντάξεων και θα καταβάλλεται στους δικαιούχους, με επιταγές του Ν.Δ. 326/69. 10.Εάν κατά τη διαδικασία των προηγουμένων παραγράφων καταβληθεί μικρότερο του πράγματι δικαιουμένου ποσού συντάξεως, βοηθήματος ή επιδόματος, η διαφορά θα καταβάλλεται ύστερα από ειδική εντολή της αρμοδίας Διευθύνσεως ή κατόπιν αιτήσεως του ενδιαφερομένου. Εάν, αντιθέτως, καταβληθεί μεγαλύτερο ποσό, το επί πλέον θα καταλογίζεται σε βάρος του συνταξιούχου ή βοηθηματούχου. Για την τακτοποίηση της προκαταβολής που χορηγήθηκε με την 21550/6.3.78 απόφασή μας, η οποία κυρώθηκε με το άρθρ. 6 του Νόμ. 787/78, θα εφαρμόζονται οι διατάξεις της αποφάσεως αυτής. 11.Για τις συντάξεις που δεν καταβάλλονται από το Δημόσιο Ταμείο, αλλά διέπονται από τις ίδιες διατάξεις που ισχύουν επί των συντάξεων του Δημοσίου, κατά παραπομπήν, μπορούν να εφαρμόζονται ανάλογα οι διατάξεις της αποφάσεώς μας αυτής. 12.Η απόφαση αυτή, που θα κυρωθεί με νόμο, να δημοσιευθεί στην Εφημερίδα της Κυβερνήσεως. 29.Β.α.158 Πολιτικές και Στρατιωτικές Συντάξεις 